I. Gašparovič, poslanec: (2001-10-23):
I. Presperín, podpredseda NR SR: Pán poslanec Cuper. J. Cuper, poslanec: Ďakujem, pán podpredseda. Pán podpred-seda vlády Fogaš, tvoje vystúpenie len potvrdilo to, čo vám vyčítala prezidentská kancelária, respektíve prezidentovi právnici. Keďže ja som si pozrel programové vyhlásenie vlády, ani v ňom, ani v iných doku-mentoch všeobecne hospodárskej povahy tento parlament vám nedal takéto zmocnenie rokovať o odstavení jadrovej elektrárne a správne ste si sám povedali, že sa to týka nielen subjektov obchodného práva, ale aj verejného práva a dosť podstatným spôsobom. Takže nebudem opako-vať to, čo už tu povedal pán docent Gašparovič, že platia ustanovenia článkov 86 a 119 Ústavy Slovenskej republiky. Preto vláda vyslala teba ako emisára a či pán Dzurinda, ja neviem, za pánom prezidentom, aby ste zmiernili dôsledky svojej alebo prílišnej horlivosti a iniciatívy pána Dzurindu, ktorý zrejme dal pokyn na to, aby sa takáto zmluva dojednávala a uzatvárala bez vedomia tohto parlamentu. Nedivte sa, že naozaj to niektorým poslancom došlo a že ich prešla trpezlivosť, aby si vláda osobovala právomoci, respektíve jednotliví ministri, aby si osobovali právomoci uzatvárať alebo vstupovať do medzinárodných vzťahov, na ktoré oprávnenie od parlamentu nemajú. Ani od pána prezidenta. Že to došlo prezidentovým právnikom, je na ich chválu, pretože už mnohé lapsusy pani doktorka Dreninová tejto vlády zachraňovala tým, že teda pripomienkovala nie príliš kvalitné legislatívne návrhy Dzurindovej vlády. Ďakujem. I. Presperín, podpredseda NR SR: Reagovať na faktické poznámky bude pán podpredseda vlády. Nech sa páči. Ľ. Fogaš, podpredseda vlády SR: Ďakujem. Budem veľmi stručný. Pánu poslancovi Prokešovi a pánu poslancovi Hofbauerovi chcem povedať, že keď ste už to nečítali, keby ste aspoň počúvali. Hovoril som o tom, že peniaze môžu byť najskôr, keby všetko dobre išlo, v roku 2003 alebo v iných termínoch neskoršie. Teda nejde o peniaze, ktoré vláda potrebuje na budúci rok. Pán poslanec, o vás je známe, že sa vyjadrujete k veciam, ktoré nečítate, pán poslanec Prokeš, tak jednoducho o tom to je. Bezpeč-nostné dôvody, myslím, že sa tu nepresvedčujme. Všetci vieme o tom, že tá elektráreň je bezpečná. Ja to viem od dozorov, ktoré tu boli. Bol som priamo na ich schôdzkach. Čiže v tejto chvíli sa o bezpečnostnej úrovni ani baviť nemusíme.  Peniaze sa nedajú použiť na iné účely, pán poslanec Prokeš. Jednoducho len na účely, ktoré sú spojené s rekvalifikáciou, s plnením záväzkov, ktoré môžu vyplynúť z toho, že elektráreň sa bude odstavovať zhruba 70 rokov. Tak o čom tu, aké podozrenia  voči vláde vyslovujete? Pokiaľ ide o rokovanie s prezidentom, veľmi si vážim to, že prezi-dent uskutočnil rokovanie. Korektne sme si vysvetlili veci. Jednoducho pri predpokladaných úpravách, ktoré ja viem, že už v preambule nastali, nemá táto zmluva s prezidentskou zmluvou nič spoločné. Rešpektujem článok 86 i článok 119 ústavy, práve preto o tom hovorím. Samozrejme, že nemôžem ani súhlasiť s tým, že sa tu k niečomu zaväzuje vláda akoby nemenne, pretože zmluva obsahuje článok 12, ktorý hovorí o tom, že zmluva je vypovedateľná tri mesiace vopred pri vzájomných odškod-neniach sa. A o tom hovorí aj jediný dodatok, opakujem, jediný dodatok, a nie dodatky, ako to tu hovoril pán poslanec Fico. Ten dodatok je k dispozícii a je súčasťou zmluvy. Z hľadiska právneho ja sa len k tomu vyjadrujem, tu jednoducho si myslím, že vláda nehľadá cesty, ako obísť parlament v tejto chvíli. Naopak, hľadá cesty, ako zmluvu urobiť na úrovni, ktorá zodpovedá článku 119 písm. d) ústavy. (Zaznel zvuk časomiery.) Ďakujem. I. Presperín, podpredseda NR SR: Ďakujem. Ďalej v rozprave vystúpi pán poslanec Brocka. Nech sa páči.